Karksi-Nuia 27. juuni 2023 nr

**Teearu päikesepaneelide detailplaneeringu kehtestamine**

Mulgi Vallavolikogu algatas 16.12.2021 otsusega nr 23 detailplaneeringu Põlde külas Teearu päikesepaneel 1 (48001:001:0953), Teearu päikesepaneel 2 (48001:001:0954), Teearu päikesepaneel 3 (48001:001:0955), Kõrgemäe-Urmase (10502:001:1084), Laaneserva (48001:001:0952) ja osaliselt Asula katastriüksusel (10502:001:0762). Detailplaneeringu koostamise eesmärgiks oli päikeseelektrijaama rajamine. Detailplaneeringu ala suuruseks on ligikaudu 10 ha.

Algatamise otsuses oli detailplaneeringu nimetuseks „Teearu päikesejaama detailplaneering“, detailplaneeringu vastuvõtmise ja avalikule väljapanekule suunamise otsuses on planeeringu nimetus „Teearu päikesepaneelide detailplaneering“.

Detailplaneeringu (planID nr 107992) on koostanud Projektikoda OÜ (registrikood 12267932).

Planeeritud on rajada mitmest tootmismoodulist koosnevad päikeseelektrijaamad. Planeeringus on määratud päikeseelektrijaamade toimimiseks vajalike ehitiste, sealhulgas tehnovõrkude ja tehnorajatiste ning avalikule teele juurdepääsuteede võimalikud asukohad. Detailplaneeringuga muudetakse maakasutuse ostarve tootmismaaks. Detailplaneering on üldplaneeringut muutev, kuid see ei näe ette olulise keskkonnamõju teket.

Mulgi Vallavolikogu võttis detailplaneeringu vastu 22.11.2022 otsusega nr 84 „Teearu päiksepaneelide detailplaneeringu vastuvõtmine ja avalikule väljapanekule suunamine“. Detailplaneeringu avalik väljapanek toimus 09.12.2022 kuni 09.01.2023. a. Avaliku väljapaneku jooksul detailplaneeringu kohta arvamusi ei esitatud. Planeerimisseaduse § 90 lõike 2 kohaselt on detailplaneering saanud Rahandusministeeriumi heakskiid.

Tulenevalt eeltoodust ja võttes aluseks planeerimisseaduse § 91 lõike 1, § 139 lõike 1,

**Mulgi Vallavolikogu o t s u s t a b:**

1. Kehtestada Põlde külas Teearu päikesepaneelide detailplaneering (PlanID 107992).
2. Vallavalitsusel avaldada Teearu päikesepaneelide detailplaneeringu kehtestamise teade detailplaneeringu kehtestamisest arvates:

2.1 14 päeva jooksul Ametlikes Teadaannetes ja valla kodulehel [www.mulgivald.ee](http://www.mulgivald.ee);

2.2 30 päeva jooksul maakonnalehes Sakala.

* 1. esimesel võimalusel Mulgi valla ajalehes Mulgi Sõna.

1. Mulgi Vallavalitsusel saata 30 päeva jooksul teade detailplaneeringu kehtestamise kohta ja kehtestatud detailplaneering valdkonna eest vastutavale ministrile ja maakatastri pidajale.
2. Otsus jõustub teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest

Arvo Maling

Volikogu esimees